OzLabs/hebrew-wiki-articles huggingface dataset:
אימלדה מרקוס

אימלדה מרקוס ב-1953 (בגיל 24)
אימלדה רומולדז מרקוס (בטאגאלוג: Imelda Romuáldez Marcos, ידועה כ"פרפר הברזל", נולדה אימלדה רמדיוס ויסיטסיון רומואלדס ב-2 ביולי 1929) היא פוליטיקאית פיליפינית, אלמנתו של דיקטטור הפיליפינים פרדיננד מרקוס. מילאה תפקידים שונים בממשלה עד שנת 1986, השנה בה בעלה הודח מתפקידו לאחר מרד עממי, בעקבותיו הם גלו להוואי.

==ביוגרפיה==
מרקוס, ילידת מנילה, הייתה מלכת היופי של עיר הולדתה בהיותה בת 18. בשנת 1954 נישאה לפרדיננד, שהיה חבר בבית הנבחרים הפיליפיני. 

מרקוס הייתה הפוליטיקאית הראשונה שנבחרה כחברה בבית המחוקקים הפיליפיני בשלושה מיקומים גאוגרפיים (מנילה, לייטה, צפון אילוקוס). מרקוס שימשה כשגרירה מיוחדת של הפיליפינים לכינון היחסים הדיפלומטיים בין מדינה זו לבין סין, ברית המועצות ומדינות הלוויין שלה באירופה, ואסיה. 

בשנת 1972, כשבעלה היה לקראת סיום שתי תקופות הכהונה שהותר לאדם יחיד לכהן בהם כנשיא, נשקלה האפשרות שמרקוס תתמודד לנשיאות. בדצמבר 1972 נפצעה במהלך טקס רשמי, אל מול המצלמות, על ידי תוקף. בנובמבר 1975 מונתה מרקוס למושלת מנילה, ונחשבה באופן לא רשמי לסגנית הנשיא. בשנת 1976 נמנתה מרקוס בין עשרת הנשים העשירות בעולם ברשימה של עיתון גרמני. בהמשך מונתה לתפקיד שרה לעניינים הומניים בנוסף לתפקידה כמושלת מנילה. בשנת 1983, בעקבות רצח בניגנו אקינו הבן, יריבו הפוליטי של בעלה,, ובניסיונות לשכך את הזעם כלפי בעלה, התפטרה מהוועדה המנהלתית והודיעה שלא תתמודד על הנשיאות, אחרי פרישת בעלה. עם זאת, היא המשיכה בתפקידה כמושלת מנילה.

מרקוס הייתה ידועה בכינויה "פרפר הפלדה", בשל היותה אישה נאה בצעירותה, אך גברת קשוחה וחסרת רחמים לצד בעלה. בנוסף, הייתה ידועה לשמצה כגברת ראשונה מושחתת וסמל לפזרנות, בעיקר לאחר שנתגלה אוסף הנעליים הגדול שלה, שכלל על פי השמועות כ-3,000 זוגות, אך לאחר זמן מה "תוקן" מספר זה ונאמר כי אוסף הנעליים שלה, שסימל את שחיתותה, ואהבתה למותגים יקרים של מיטב המעצבים, כלל "רק" 1,000 זוגות.

בפברואר 1986 היא נמלטה עם בעלה מהפיליפינים בעקבות חשש שמורדים בפיליפינים יפגעו בהם. בנובמבר 1991, שלוש שנים לאחר מות בעלה, חזרה לפיליפינים וניסתה להיבחר לנשיאות המדינה, אולם זכתה לתמיכה מועטה. אך בשנת 1995 זכתה בבחירות לבית הנבחרים כמייצגת מחוז לייטה. 

במהלך השנים מרקוס הורשעה באשמת שחיתות. באמצע שנות ה-90 נידונה ל-12 שנות מאסר, אולם עונשה בוטל בעקבות ערעור שהגישה. בשנת 2001 הואשמה בהעברת כספים לחשבונות בבנק בשווייץ, בשנת 2008 התקבל ערעורה בשנית אך ב-2018 הורשעה בשבע עבירות שחיתות.

למרקוס שלושה ילדים, אים מרקוס-מנטוק, פרדיננד "בונגבונג" מרקוס (שנבחר לתפקיד נשיא הפיליפינים בעקבות הבחירות לנשיאות הפיליפינים של 2022), ואירין מרקוס-ארנטה.

==קישורים חיצוניים==

* 
* [https://web.archive.org/web/20090706163007/http://www.biographychannel.co.il/profile.aspx?ID=60 אימלדה מרקוס], בערוץ הביוגרפיה
* 
* 

==הערות שוליים==

קטגוריה:פוליטיקאיות פיליפיניות
קטגוריה:בני זוג של מנהיגי מדינות
קטגוריה:אישי ציבור שהורשעו בדין
קטגוריה:זוכות בתחרויות יופי
קטגוריה:דוגמניות
קטגוריה:מעצבות אופנה
קטגוריה:אישים ממוצא ספרדי
קטגוריה:מקבלי עיטור מסדר השמש של פרו
קטגוריה:מקבלי עיטור הידידות בין העמים
קטגוריה:ילידות 1929
מיכל וקסמן

מיכל וקסמן
מיכל וקסמן (נולדה ב-1967) היא מחברת של ספרי הדרכה בנושא תזונה, אוכל ובישול.

==ביוגרפיה==
מיכל וקסמן נולדה בבאר שבע וגדלה בהרצליה. את שירותה הצבאי עשתה כמדריכת טיולים בבית ספר שדה אכזיב, במהלכו חיברה את חוברת ההדרכה "מסלולי טיולים בגליל המערבי", שראתה אור בהוצאת החברה להגנת הטבע ב-1988. היא בעלת תואר ראשון ביחסים בינלאומיים ובהיסטוריה של אפריקה מהאוניברסיטה העברית בירושלים.
את הקריירה המקצועית שלה החלה בעבודה עיתונאית במחלקת החדשות של קול ישראל, ברשת המקומונים של ידיעות תקשורת ואחר כך במשך מספר שנים בתפקידי עריכה והפקה בחברת החדשות של ערוץ 2.

ב-1998 עברה לעבוד בתפקידי שיווק וניהול לקוחות עבור חברות סטרט-אפ ישראליות בישראל ומחוצה לה. במסגרת עבודתה חייתה בניו יורק ובלונדון, יחד עם בעלה, שי בן אסולין. הם חיים בתל אביב עם שני ילדיהם.

מגיל צעיר עסקה באוכל ובבישול. כשהפכה לאם צברה ידע רב בתחום האוכל לתינוקות והחליטה לחלוק אותו ואת שלל המתכונים שאספה במטבחה הפרטי עם הורים אחרים.

==ספריה==
* טעמים ראשונים: המדריך המלא לאוכל ולתזונת תינוקות, הוצאת ידיעות ספרים, 2005: זהו מדריך למעבר של תינוקות מהנקה או תמ"ל לאוכל מוצק. הוא כולל פרקים עיוניים העוסקים בתזונה, רקע פסיכולוגי, אלרגיות ומזונות מומלצים בכל גיל וגם דוגמאות לתפריטים ולמבנה ארוחות יומי לצד מתכונים מגוונים.
* ארוחת ילדים: המדריך המלא לארוחות ביתיות, הוצאת ידיעות ספרים, 2010: זהו ספר ההמשך ל"טעמים ראשונים" וכמוהו משלב הדרכה תזונתית, פסיכולוגית והתארגנותית שמטרתה לסייע להורים בכל הקשור לאוכל ולארוחות של ילדיהם ושל המשפחה כולה. הספר כולל פרקים עיוניים בתחומים שונים, המלצות לארגון נכון ויעיל של המטבח הביתי ומגוון מתכונים ותפריטים שבועיים פשוטים ומזינים.

:בסמוך לפרסום הספר הושק גם "תוצרת בית", בלוג אוכל אישי, שעוסק בבישול ביתי עונתי ומתפרסם מדי שבוע גם בערוץ האוכל של ynet.
* בואו לאכול, ארוחות מהירות - 10, 20, 30 דקות, ידיעות ספרים, 2013.
* בלדי, ארבע עונות בנצרת בשיתוף עם השף דוחול ספדי, ידיעות ספרים, 2016.

==קישורים חיצוניים==

* 
* [http://www.ynet.co.il/tags/מיכל_וקסמן הטור של מיכל וקסמן], באתר ynet
* [https://web.archive.org/web/20131023020617/http://marmelada.xnet.co.il/26922/לא-על-הצבע-לבדו/ כתבות של מיכל וקסמן], באתר xnet
* 
* יעל ארנסט, [http://saloona.co.il/blog/ארוחת-ילדים/ על הספר "ארוחת ילדים"], באתר "סלונה", 9 בדצמבר 2010
* 
* [http://marmelada.xnet.co.il/18292/ילדים-בואו-לאכול/ ילדים, בואו לאכול] , באתר "מרמלדה", 18 בדצמבר 2010
* 

קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בעלי טור ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1967
קטגוריה:ישראלים שנולדו ב-1967
תגובה מבוקרת דיפוזיה

תגובה מבוקרת דיפוזיה בכימיה פיזיקלית היא תגובה בה הגורם הקובע את קצב התגובה הוא תנועת הצורונים המגיבים. תנועה זו ממושטרת על פי כללי הדיפוזיה.
ישנם כמה גורמים המשפיעים על קצב תגובה כימית:

כמות האנרגיה במערכת, זאת מכונה גם (תרמודינמיקה). ההסתברות להיווצרות תגובה ממפגש עתיר אנרגיה בין המגיבים, מכונה גם קינטיקה. וקצב שינוע הצורונים.
קצב שינוע הצורונים נשלט אף הוא על ידי כמה גורמים:
ערבוב, מיגרציה (הגירה בהשפעת פוטנציאל חשמלי למשל), ודיפוזיה.
כאשר ישנה אנרגיה בכמות מספקת במערכת, קינטיקה מהירה דיה, ואין השפעה של ערבוב ומגרציה, מתרחשת תגובה מבוקרת דיפוזיה.

==תגובה מבוקרות דיפוזיה באלקטרוכימיה==
בשיטות אלקטרוכימיות ניתן לעקוב אחרי הגורמים המשפיעים על קצב התגובה: בפוטנציאלים הקרובים לפוטנציאל המנוחה של המערכת, הפוטנציאל המופעל על המערכת, המייצג את כמות האנרגיה, הוא הקבוע את קצב התגובה.
בפוטנציאלים מרוחקים מה מפוטנציאל המנוחה, הקינטיקה היא הקובעת את קצב התגובה.
תגובה מבוקרת דיפוזיה, אם כן, מתרחשת בפוטנציאלים המרוחקים ביותר מפוטנציאל המנוחה של המערכת. מכיוון שהדיפוזיה היא זו הקובעת את קצב התגובה, הזרם הנמדד במערכת אינו תלוי בפוטנציאל המופעל. מבחינה גרפית תיוצג תגובה זו על ידי ישר המקביל לציר הפוטנציאל.
בבדיקות אלקטרוכימיות מסוג מדידות עכבה חשמלית ממודלת תגובה מבוקרת דיפוזיה בעזרת עכבת וארבורג. ניתן לדלות ממנה מידע על מקדם הדיפוזיה של הצורונים, שטח הפנים של האלקטרודה ועוד. ייצוגה הגרפי של תוגבה מבוקרת דיפוזיה בסוג מדידות זה הוא ישר בשיפוע 45 בדיאגרמת נייקוויסט.

קטגוריה:כימיה פיזיקלית
בית פלט

נחלות שבטי ישראל
בֵּית פָּלֶט הייתה עיר בתחומי נחלת שבט יהודה בחבל ארץ יהודה בתקופת המקרא.

בספר יהושע נאמר כי שוכנת על גבול אדום:

יש הסוברים כי שמה נקבע בשל משפחת פלט שהתגוררה בעיר, אשר הוזכרה בספר דברי הימים ברשימות היוחסין של שבט יהודה:

בספר נחמיה היא הוזכרה כיישוב יהודי בנגב:

במאה ה-20 שיערו חוקרים כי אתר בית פלט נמצא כנראה בסביבות באר שבע.

==לקריאה נוספת==
* הערך: בית פלט, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 156.

==קישורים חיצוניים==
* 

==הערות שוליים==

קטגוריה:נחלת שבט יהודה
קטגוריה:יישובי המקרא
שלמה בן שמעון

שלמה בן שמעון, היה סופר וכרוניקן מיהדות אשכנז בימי הביניים; הוא רשם ותיעד בעברית אירועים היסטוריים מהמאה ה-11 והמאה ה-12, בין השאר על פי עדותם של עדי ראייה. הכרוניקה שכתב, אשר ראתה אור בשנת 1140 (ד'תת"ק), תיארה פרעות מתקופת מסע הצלב הראשון ב-1096 ובאמצעותה אנו יודעים מידע על הכרוניקן אשר מציין את שמו, שנת כתיבתו ומהיכן עדויותיו.

==חיבורו: גזרות שנת ד'תתנ״ו==
בדומה לחיבוריהם של כרוניקנים כגון אליעזר בן נתן ושל האנונימי ממיינץ, הוא תיאר את הרדיפות, ההשמדה והחורבן של הקהילות היהודיות במרכז אירופה, בסביבות נהר הריין, בעיקר בערים שפייר, ורמייזא, מיינץ וטריר במהלך מסע הצלב הראשון. הוא מספק רקע והסבר לפרעות, כפי שמסבירה פרופ' אורה לימור, הצלבנים "היו חדורים תחושת שליחות דתית" ובדרכם לארץ ישראל רצו לחסל את "הכופרים מבית", דהיינו היהודים שישבו בארצותיהם.

החיבור מתאר את הניסיונות לגרום ליהודים להמיר את דתם לנצרות, ואת תגובת בהרג והתאבדות קבוצתית, אשר נחשבה בעיניהם ובתודעת הדורות הבאים קידוש השם ומעשה ששמר על קיומה של האומה, במילותיו:

במאה ה-19 התגלה העתק של כתביו מהמאה ה-15, שנרשם בשנת 1453 בעיר טרוויזו, אולם הוא פגום, עקב שגיאות כתיב בו.
===המחלוקת על החיבור===
יש שטענו כי החוקר אברהם הברמן ייחס את החיבור לרבי שלמה בן שמשון, אולם במהדורה של ספרו ייחס את החיבור לבן-שמעון. החוקרת אווה הברקמפ במהדורה מדעית של הכרוניקה שראתה אור בשנת 2005 קבעה כי שמו של מחבר הכרוניקה הוא שלמה בן שמשון. ואילו, ההיסטוריון אברהם גרוסמן הראה כי "כאמור, נהרג רשב"ש באותן גזירות ... אין סדר הזמנים מאפשר לקבל זיהוי זה ... רבי שלמה, מחבר כרוניקה זו, העיד שהוא חי עדיין בשנת תת"ק (1140)".

==ראו גם==
*גזירות תתנ"ו
*אנטישמיות נוצרית

==לקריאה נוספת==
* יהושע פראוור, תולדות ממלכת הצלבנים בארץ-ישראל, א-ב, ירושלים: הוצאת מוסד ביאליק, 1971, עמ' 95–96.

==קישורים חיצוניים==
* [http://www.hebrewbooks.org/pdfpager.aspx?req=36648&st=&pgnum=33 גזרות שנת ד'תתנ״ו לרבי שלמה ב"ר שמעון, בתוך: אברהם מאיר הברמן, גזירות אשכנז וצרפת], באתר hebrewbooks
* יוסף דן, [http://books.google.co.il/books?id=T0WZKKid0YEC&pg=PA72&dq=%D7%A9%D7%9C%D7%9E%D7%94+%D7%91%D7%9F+%D7%A9%D7%9E%D7%A2%D7%95%D7%9F+%D7%9E%D7%A1%D7%A2%D7%99+%D7%94%D7%A6%D7%9C%D7%91&hl=iw&ei=biXkTrGbEJSWhQfJrdncAQ&sa=X&oi=book_result&ct=result&resnum=1&ved=0CC0Q6AEwAA#v=snippet&q=%D7%A9%D7%9C%D7%9E%D7%94%20%D7%91%D7%9F%20%D7%A9%D7%9E%D7%A2%D7%95%D7%9F&f=false חסידות אשכנז בתולדות המחשבה היהודית], הוצאת האוניברסיטה הפתוחה, באתר גוגל בוקס
* יונה עמנואל, [http://www.daat.ac.il/daat/kitveyet/hamaayan/tesha-2.htm עדות רבי שלמה ב"ר שמעון, בתוך: תשע מאות שנה למסעי הצלב, ד'תתנ"ו-ה'תשנ"ו (1096-1996)], המעיין, ניסן תשנ"ו-1996, באתר דעת
* פנחס רוזנבליט, [http://www.daat.ac.il/daat/kitveyet/mahanaim/rosenblit-3.htm קידוש ה' בימי הביניים], מחניים, מ"א, תש"ך-1960, באתר דעת

==הערות שוליים==

קטגוריה:פרעות, פוגרומים ועלילות דם
קטגוריה:פרעות, פוגרומים ועלילות דם בימי הביניים
קטגוריה:כרוניקנים
קטגוריה:יהודים ויהדות בימי הביניים
קטגוריה:מסע הצלב הראשון
בורג' ביתין

בורג' ביתין הוא מבצר צלבני בשומרון. הוא משתרע על 28X30 מטר בראש גבעה בגובה כ-877 מטר מעל פני הים. הוא נמצא בתחומי הכפר הפלסטיני ביתין. לצד המבצר מתחם ביזנטי ענק, שכנראה נועד להגן על הדרך העתיקה - דרך האבות. במבנה המבצר משולבות אבנים עם עיטורים, באחת האבנים ניתן להבחין במגן דוד שחוק ודקלים. לחלק מן האבנים שפה מסותתת בסגנון תקופת החשמונאים. 
אבן עם עיטור שחוק בצורת מגן דוד, בבורג' ביתין.

על פי מסורות באתר זה התרחש חלום יעקב, ועל כן המקום מקודש לדתות היהדות, הנצרות והאסלאם. במקום שרידי כנסייה המכונים אל-מוקָאטֵר או חירבת אל כֶּנִיסֵה. הכנסייה נבנתה בשנת 380 וחרבה בכיבוש הערבי. הצלבנים בנו במקום כנסייה חדשה, ששרדה עד הכיבוש האיובי.

במאה ה-20 הוצע לזהות באתר את לוז או בית אל המוזכרים במקרא.

==קישורים חיצוניים==

==הערות שוליים==

קטגוריה:מבצרי צלבנים בארץ ישראל
קטגוריה:השומרון: אתרים ארכאולוגיים
קטגוריה:הרשות הפלסטינית: מבנים
פוריין אפייר

פוריין אפייר (באנגלית: Foreign Affair) הייתה להקה בה היו חברים ברי סחרוף ורמי פורטיס, במקביל לתחילת פעולתם כפורטיסחרוף.

לאחר שההרכב מינימל קומפקט התפרק, חזרו סחרוף ופורטיס לישראל והחלו לעבוד על האלבום סיפורים מהקופסא של פורטיס. במקביל עבדו תחת השם Foreign Affair גם על האלבום East on Fire, המשלב מוזיקת רוק, דאנס, מוזיקה ערבית ומוזיקה אלקטרונית במטרה להמשיך את הקריירה בחו"ל שהחלה עם מינימל קומפקט.<br>
בשנת 1988 יצא האלבום, בעברית, אנגלית וג'יבריש, תחת חברת התקליטים הבלגית "קראמד דיסקס". מייסד החברה ובעליה, מרק הולנדר, השתתף כנגן באלבום.

בשנת 1989 יצאו פורטיס וסחרוף, תחת השם Foriegn Affair לסיבוב הופעות באירופה.<br>
בשנת 1990, לאחר סיבוב ההופעות של סיפורים מהקופסא, הופיעו בישראל יחד עם גיל סמטנה, ז'אן ז'אק גולדברג ויובל שפריר.

==חברי ההרכב==
*רמי פורטיס - שירה, גיטרה, סמפלאר
*ברי סחרוף - שירה, גיטרה, בס, קלידים

====בחו"ל====
*וינסט קניס - גיטרה, תכנות תופים
*ג'פרי ווד - גיטרה
*מוריס פוטו - תכנות תופים
*מרק הולנדר - כלי הקשה, קלידים, אקורדיון
*נעמי בלוך-פורטיס - קולות
*אנלי מריאן-דקר - קולות

====בארץ====
*גיל סמטנה - בס
*ז'אן ז'אק גולדברג - תופים
*יובל שפריר - כלי הקשה

== דיסקוגרפיה ==
* East on Fire (1989)

== קישורים חיצוניים ==

* [https://web.archive.org/web/20170101235907/http://www.hasharat.co.il/html/article_5066.php%7C ביקורת באתר השרת העיוור]
* [https://web.archive.org/web/20160903143937/4tis.com/bio.php?id=9 על פוריין אפייר באתר של פורטיס]

קטגוריה:להקות רוק ישראליות
קטגוריה:הרכבי מוזיקה אלקטרונית ישראלים
קטגוריה:צמדים מוזיקליים ישראלים
אלינור טומלינסון

אלינור מיי טומלינסון (באנגלית: Eleanor May Tomlinson; נולדה ב-19 במאי 1992) היא שחקנית קולנוע אנגלייה. התפרסמה בזכות תפקידיה בסרטים "אנגוס מתבגרת", "אמן האשליות" ו"אהבה, חתונה והכל מהתחלה".

==ביוגרפיה==

טומלינסון נולדה בלונדון שבממלכה המאוחדת, למשפחה אנגלית-נוצרית. אביה ואחיה עוסקים גם הם במשחק, ואילו אמה זמרת. טומלינסון גדלה בעיירה בברלי שבמזרח יורקשייר.
התפרסמה לראשונה בשנת 2006 בסרט האמריקאי "אמן האשליות" בתפקיד הרוזנת סופי פון טצ'ן בצעירותה.

זכתה לחשיפה גדולה יותר ב-2008 בסרט קומדיית ההתבגרות "אנגוס מתבגרת" בה שיחקה בתפקיד ג'אס חברתה הטובה של המתבגרת ג'ורג'יה ניקולסון.
ב-2010 שיחקה בתפקיד זוטר בסרט האמריקאי זוכה שני פרסי האוסקר של טים ברטון "אליס בארץ הפלאות". בנוסף ב-2010, שיחקה לצידם של שון בין וסם קלאפלין, בסרט הטלוויזיה "The Lost Future", מבית Syfy.

ב-2013 שיחקה בסרט האמריקאי "ג'ק צייד הענקים" בבימויו של בריאן סינגר.

בשנים 2015–2019 כיכבה בסדרה "פולדארק". תפקיד זה זיכה אותה ואת כל קאסט השחקנים בפרס סטלייט לשנת 2017.

ב-2019 היא מככבת במיני-סדרה מבית BBC "מלחמת העולמות".

בשנים 2015–2017 הייתה בזוגיות עם הפעלולן, בן אטקינסון. טומלינסון היא בלונדינית טבעית, אך צובעת את שערה לגוון אדמוני מאז ששיחקה בסדרה "פולדארק".

ב-2020 שיחקה בסרט הקומי "אהבה, חתונה והכל מהתחלה" מבית נטפליקס.

== חיים אישיים ==
ביולי 2022, נישאה טומלינסון לשחקן הרוגבי וויל אוון.<ref></ref><ref></ref>

== פילמוגרפיה ==
=== קולנוע ===
* אמן האשליות (2006)
* אנגוס מתבגרת (2008)
* איינשטיין ואדינגטון (2008)
* אליס בארץ הפלאות (2010)
* The Lost Future (2010) - סרט טלוויזיה מבית Syfy
* ג'ק צייד הענקים (2013)
* תעלומה באחוזת פמברלי (2013)
* מלכה לבנה (2013)
* לאהוב את וינסנט (2017)
* קולט (2018)
* אהבה, חתונה והכל מהתחלה (2020)
* מומיות (2023, דיבוב)

=== טלוויזיה ===
*פולדארק (2019-2015)
*מלחמת העולמות (2019) - מיני-סדרה מבית BBC
*נשות הלעולם לא (2021-הווה)
*פורעי חוק <small>(אנ')</small> (2021-הווה)
*Intergalactic (2021)
*הזוג ממול (2023)
*יום אחד (2024)

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:אנגליות שנולדו ב-1992
קטגוריה:אנגלים שנולדו ב-1992
יריד הספרים של פרנקפורט

250px
יריד הספרים של פרנקפורט (גרמנית: Frankfurter Buchmesse) הוא יריד הספרים הגדול בעולם (בהתבסס על מספר חברות ההוצאה לאור המיוצגות בו), המתקיים מדי שנה בעיר הגרמנית פרנקפורט במהלך חודש אוקטובר. יריד הספרים נחשב ליריד החשוב ביותר בעולם עבור עסקאות בינלאומיות ומסחר. שלושת הימים הראשונים (מתוך חמישה) מוגבלים בלעדית למסחר ורק לאחר מכן נפתח היריד לציבור הרחב.

ליריד חשיבות ומסורת המתפרשת על פני למעלה מ-500 שנים: זמן לא רב לאחר שיוהאן גוטנברג חולל את מהפכת הדפוס במאה ה-15, בעיר מיינץ השכנה לפרנקפורט, נערך היריד הראשון בידי מוכרי ספרים. 

נציגי הוצאה לאור וחברות מולטימדיה מכל רחבי הגלובוס מגיעים ליריד הספרים של פרנקפורט כדי לשאת ולתת על זכויות פרסום ותמלוגים. היריד מאורגן על ידי חברת בת של "המו"לים הגרמנים והתאחדות מוכרי הספרים" (German Publishers and Booksellers Association). במשך חמשת ימי היריד פוקדים אותו 7,000 נציגים מכ-100 מדינות שונות ולמעלה מ-286,000 מבקרים. 

ביריד מוענק פרס השלום של התאחדות הספרים הגרמנית.

==ראו גם==

* תרבות גרמניה
* יריד הספרים הבינלאומי בירושלים
* יריד הספרים הבינלאומי של קהיר

==קישורים חיצוניים==

* 

==הערות שוליים==

פרנקפורט
קטגוריה:פרנקפורט: תרבות
קטגוריה:גרמניה: תיירות
ארז בירנבוים

ארז בירנבוים (נולד ב-7 ביוני 1984) הוא סטנדאפיסט ישראלי, והבעלים של מועדון הסטנדאפ פקטורי.

== ביוגרפיה ==
בירנבוים נולד וגדל בבת ים. בשנת 2002 התגייס לצה"ל ושירת בחיל האוויר. בשנת 2004, במהלך השירות, החל את דרכו בערבי הבמה הפתוחה בקאמל קומדי קלאב. לאחר השחרור מצה"ל הופיע גם בערבי הבמה הפתוחה במועדון ה"קומדי בר", וגם בערבי "הדור הבא" בהנחיית אמירם טובים ויוסי טרבלוס. משנת 2007 הנחה והפיק את ערב הסטנדאפ במועדון הסאבליים.

בשנת 2014 פתח את מועדון הסטנדאפ פקטורי בתל אביב<ref name=":0" />. במועדון צמחו מספר סטנדאפיסטים כמו טל ראשון, צח רוקח, חגית גינזבורג, נועם אונגר, אסף יצחקי, עידן ניידיץ, רועי צברי ודניאל חן. בירנבוים מופיע בעצמו במועדון, וידוע בעיקר בהנחיית הליין "ערב גסויות".<ref></ref><ref></ref>

== טלוויזיה ורדיו ==
בשנת 2009 הופיע בירנבוים בתוכנית הסטנדאפ "ביפ קומדי האוס" של ערוץ ביפ.

בשנת 2010 ארז היה אורח קבוע בפינת סטנד-אפ בתוכנית רדיו לצעירים ברדיו CLICK.FM, עד שסולק מהתכנית כשמנהל התחנה שמע את הפינה של ארז באחת התוכניות והזדעזע. ארז גם התארח בתוכנית הסטנד-אפ של אמירם טובים ויוסי טרבלוס, בתחנת הרדיו 100FM.

בירנבוים מגיש כיום פודקאסט, יחד עם הסטנדאפיסט טל ראשון, בשם "יושבים על עוגה".<ref></ref>

== חיים אישיים ==
ארז נשוי לדניאל, מתגורר בתל אביב. לזוג יש שני ילדים. בעבר היה בזוגיות עם הסטנדאפיסטית לאה לב.<ref></ref>

== קישורים חיצוניים ==
* 

==הערות שוליים==

קטגוריה:סטנדאפיסטים ישראלים
קטגוריה:ישראלים שנולדו ב-1984
סובוטאי

סובוטאי (במונגולית קלאסית: Sübügätäi או Sübü'ätäi, 1176–1248) היה מבכירי המצביאים של האימפריה המונגולית.

סובוטאי היה גנרל חשוב והאסטרטג העיקרי בשירות הח'אנים הגדולים, ג'ינגיס חאן ואוגדיי חאן. הוא התחיל את שירותו כחייל פשוט והתקדם במעלה הדרגות עד שהגיע להיות הגדול והחכם במנהיגי הצבא המונגולי. סובוטאי היה ממוצע קומה, שמן ובעל רגליים עקומות ופניו חרושים צלקות - כשהצלקת הגדולה ביותר עוברת לכל אורך פניו, דרך עינו השמאלית.

לאחר מות בנו של ג'ינגיס חאן, ג'וצ'י, הופקד בנו של ג'וצ'י, באטו, בידיו של סובוטאי, שחינך אותו והדריך אותו בכיבושיו.

==ראו גם==
* הפלישה המונגולית לאזור הים הכספי

== קישורים חיצוניים ==
* [http://www.coldsiberia.org/monmight.htm The Mongol military might ] 
* 

קטגוריה:אנשי צבא מונגולים
קטגוריה:הפלישה המונגולית לאירופה
קטגוריה:ילידי 1176
קטגוריה:נפטרים ב-1248
רגלסתיים

רגלסתיים (שם מדעי: Maxillopoda) מהווים מחלקה מגוונת של סרטנאים הכוללת בלוטי ים, שטרגליים וקבוצות נוספות. זוהי אינה קבוצה מונופילטית ולא נמצאת תכונה אחת המייחדת את כולם.

== תיאור ==
למעט מספר מיני בלוטי ים, רגלסתיים הם בעלי-חיים קטנים, וכוללים בתוכם את פרוק-הרגליים הקטן ביותר Stygotantulus stocki.
לרב הם בעלי גוף קצר, בטן קטנה באופן יחסי לפרוקי-רגליים, וחסרי תוספות. זו עשויה להיות תוצאה של נאוטניה.

מלבד בלוטי ים, אשר ניזונים באמצעות סינון בעזרת רגליהם, רוב הרגלסתיים ניזונים בעזרת המקסילות. בגופם 5 סגמטני-ראש, 6 סגמנטי-חזה ו-4 סגמנטי-בטן, שבסופם טלסון.

== טקסונומיה ==
הרגלסתיים נחלקים ל-6 תת-מחלקות, המפורטות בטבלה. מחקרים חדשים כוללים בהם גם את הצדפונאים.

{| class="wikitable"
! תת-מחלקה !! קבוצות נכללות !! תמונה
|-
| שטרגליים || Calanoida<br />Cyclopoida<br />Gelyelloida<br />Harpacticoida<br />Misophrioida<br />Monstrilloida<br />Mormonilloida<br />Platycopioida<br />Poecilostomatoida<br />Siphonostomatoida |<br />Calocalanus pavo<br />(Calanoida: Calocalanidae)
|-
| Thecostraca || בלוטי ים <br />Facetotecta<br />Ascothoracida |<br />Chthamalus stellatus<br />(Sessilia: Chthamalidae)
|-
| Branchiura || Arguloida <br />† Cyclida |<br />Argulus on a stickleback<br />(Argulidae)
|-
| Pentastomida<br /> || Cephalobaenida<br />Porocephalida |<br />Armillifer armillatus<br />(Porocephalidae)
|-
| Mystacocarida || Ctenocheilocaris<br />Derocheilocaris ||Ctenocheilocaris<br />(Derocheilocarididae)
|-
| Tantulocarida || Basipodellidae<br />Deoterthridae<br />Doryphallophoridae<br />Microdajidae
 ||
|}

==קישורים חיצוניים==

== הערות שוליים ==

*
קטגוריה:ערכים שבהם תבנית בריטניקה אינה מתאימה
מירה מינצר-יערי

מירה מינצר-יערי (26 באוגוסט 1940 – 1986) הייתה משוררת ישראלית.

==ביוגרפיה==

מינצר-יערי נולדה בקיבוץ מרחביה שבעמק יזרעאל. לאחר סיום התיכון למדה מקרא ומחשבת ישראל באוניברסיטת חיפה.

על ספר שיריה הראשון, "נפרדות", שנכתב למבוגרים, זכתה בפרס רחל ניומן מטעם בית הסופר ע"ש חיים הזז. לאחר מכן פרסמה עוד שני קובצי שירה למבוגרים וארבעה ספרי שירה לילדים.

נפטרה ממחלת הסרטן בגיל 46, והותירה בעל, בת ושלושה בנים.

==ספריה==
* נפרדות - שירים למבוגרים (ירושלים : מ' ניומן, תשל"ד 1973)
* בשיר ושיראים (תל אביב : ספריית פועלים, תשל"ח 1978)
* מי שנשאר עם עצמו הוא כבר לא לבד - שירי ילדים (תל אביב : הקיבוץ המאוחד, תשל"ח 1978) (חיתוכי עץ - רעיה בר אדון)
* אם לא יהיה יותר על מה לכתב - מה בכלל יישאר?! (תל אביב : ספריית פועלים, תשמ"א 1981) (ציורים - נורית ענבר)
* מתחיל בקצה ונגמר בסוף (ירושלים : כתר, 1982) (ציורים - רעיה בר-אדון)
* שלי שמור ביניהם (תל אביב : ספריית פועלים, תשמ"ד 1984)
* אולי רק אני מבין אותי : ויש לי זמן אלי - שירים וסיפורים לילדים (תל אביב : הקיבוץ המאוחד, תשמ"ה 1985) (ציורים - כרמית גלעדי)
* תמיד בפחד וגם באהבה תמיד (ירושלים ותל אביב : שוקן, תשמ"ח 1988) (איורים – כרמי גל)
* ריח הלחם בעולם : מנגינות עבריות - מבחר משיריה (בני ברק : ספריית פועלים, תשס"ח 2008) (ערך והקדים מבוא - מוקי צור)

==קישורים חיצוניים==

* 
* 

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:מרחביה: אישים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:אישים הקבורים במרחביה
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:ישראליות שנפטרו ב-1986
קטגוריה:ישראלים שנפטרו ב-1986
תמ"א 42

תמ"א 42 היא תוכנית מתאר ארצית לתחבורה יבשתית משולבת, הנמצאת בהליכי תכנון מאז 2008. התוכנית נועדה להחליף את תמ"א 3, תוכנית המתאר הארצית לדרכים משנת 1976, ואת תמ"א 23, תוכנית המתאר הארצית למסילות ברזל משנת 1986. שנת היעד של התוכנית היא 2040. התוכנית מקודמת על ידי משרד התחבורה והבטיחות בדרכים, בשיתוף משרד הפנים ומינהל התכנון.

מטרתה המוצהרת של התוכנית היא לקדם יצירת מערכת תחבורה משולבת בעלת התכונות הבאות: יעילות, קיימות, עידוד פיתוח כלכלי, עידוד שימוש יעיל בקרקע, קידום צמצום פערים חברתיים, איכות הסביבה.

ב-6 באוגוסט 2019 אישרה המועצה הארצית לתכנון ולבנייה את התמ"א. בין השינויים המתוכננים:
* קטע כביש בכביש 4 שיעקוף מערבית את הקטע שעובר בשטח הבנוי של פוריידיס.
* כביש 40 יעקוף את באר שבע מדרום-מערב במקום קטע של כביש 25, שעובר בין רחובות טוביהו ויגאל אלון בבאר שבע.
* יוקם כביש עוקף לכפר תבור במקום כביש 65 שעובר בתוך היישוב.
* בנוגע לסוגיית תוואי מנהור המסילות בסביבת חיפה, אם בכלל, תמ"א 42 משאירה את הנושא לדיון והכרעה במסגרת התכנית להכפלת מסילת החוף (תת"ל 65)<ref name=":0">[https://12fe3e5b-03c2-b893-d1cd-551bb9ac5608.filesusr.com/ugd/484e6f_37a24d85081c422cb7a06af6569ecb9a.pdf דיון בולנת"ע ב-21 בינואר 2020, עמ' 41].</ref>:

* התוואי בסביבת בנימינה וחדרה גם הוא עתיד להיקבע סופית במסגרת התכנית להכפלת מסילת החוף<ref name=":0" />.

==קישורים חיצוניים==
*[http://mavat.moin.gov.il/MavatPS/Forms/SV4.aspx?tid=4 תמ"א 42] באתר משרד הפנים

==הערות שוליים==

קטגוריה:ישראל: תחבורה
42
דוד מסטפין

רבי דוד הלוי מסטפין (ידוע בכינוי המגיד מסטפין - "דער סטעפינער מגיד"; ? – י"א בתשרי ה'תקע"א) היה תלמיד של הבעל שם טוב ושל המגיד ממזריטש.

==תולדותיו==
נולד לרבי יהודה לייב שהיה מיוחס לבעל הט"ז. היה חתנו של הרב יוסף יואל הלפרין רבה של סטפין בן הרב יעקב אהרן רבה של סטפין ושל לוצק. התאלמן ונישא בשנית למרים בתו של רבי יחיאל מיכל מזלוטשוב.

ניגון שלו, "להתוודע ולהגלות" השתמר ויצא על ידי דוד מרגליות ממכון "מאגרים"

על פי המובא בספר שם הגדולים, למד אצל המגיד ממזריטש וככל הנראה גם אצל הבעל שם טוב.

==מדברי תורתו==
סגולה באכילת מלווה מלכה לפרנסה ורמז מהפסוק בתהילים:"סעדני ואושעה ואשעה בחוקיך תמיד", כלומר מי שיאכל את סעודתי (מלווה מלכה שהיא סעודתו של דוד המלך) יוושע בפרנסה- "חוק" כמו שכתוב "ואכלו את חוקם אשר נתן להם פרעה".

==משפחתו ושושלתו==
* רבי ישראל דוב בר ( - י"ב בחשוון תרי"ב) ממלא מקום אביו ומרחיב החצר. תלמידו של רבי מרדכי מנשכיז. היה חתנו של רבי אליעזר אפרתי ראש ישיבה בפינסק.
** חתנו וממלא מקומו רבי לוי יצחק מגזע נשכיז.
*** בנו ממלא מקומו, רבי מאיר חיים.
****חתנו רבי ברוך טברסקי, בן רבי מרדכי מקוריסטשוב.
* רבי חיים משה ( - כ"ז בתשרי) כיהן בסטפין, בברזנה ובגריידינג שם כיהן גם כמגיד מישרים.
** הרב יוסף מגראנוב, חתן רבי יצחק מגראנוב חתנו של רבי שלום שכנא מפראהביטש.
** הרב ישראל מבאקו.
***חתנו רבי אלתר אב"ד ויקנה. נכד רבי פנחס מקוריץ.
** (בספק) הרב פתחיה, מגיד בגריידינג.
** חתנו רבי שמעון שלמה מבנדרי.
** חתנו רבי אלכסנדר סנדר (השני) מקומרנה.
* רבי יחיאל מיכל הלוי פיצ'ניק, מייסד חסידות ברזנה.
* חתנו רבי שמריהו (שמעריל) וינגרטן מקוברין ואחר כך בלובושוב.
* צפורה זיסל אשת רבי משה צבי מסאווראן.
* (לא מבורר לחלוטין) שיינדיל אשת בן דודה רבי חיים מסאטינוב.
* חתנו בזיווג שני, רבי משה מלודמיר.

==קישורים חיצוניים==
* [http://www.scribd.com/doc/4784741/-48- מחקר גנאלוגי על צאצאיו], "ויתילדו" 48, מאת נפתלי אהרן וקשטיין.
* 

==הערות שוליים==

קטגוריה:תלמידי הבעל שם טוב
קטגוריה:תלמידי המגיד ממזריטש
קטגוריה:אדמו"רים
מרק עדשים

מרק עדשים מצרי
מרק אזגולין טורקי מ[[בורגול ועדשים אדומות]]
סוגי עדשים שונות
מרק גרמני עם [[נקניק דם]]
מרק עדשים הוא מרק שמרכיבו המרכזי הוא עדשים אדומות, ירוקות, צהובות או שחורות עם הקליפה או בלעדיה. המרק מוגש בדרך כלל חם ולרוב כולל מרכיבים מהצומח בלבד, אך עשוי לכלול גם רכיבי בשר. עדשים צהובות ואדומות קלופות נוטות להתפרק במרק ובכך להסמיכו. עדשים הם מוצר יסוד באירופה וב.

==היסטוריה==
בחפירות ארכאולוגיות במערת פרנצ'טי ביוון נמצאו עדשים מהתקופה הפלאוליתית והתקופה המזוליתית. במורייבת ותל אבו הוריירה בסוריה נמצאו עדשים מסוף התקופה המזוליתית ונמצאו גם ביריחו עדשים המתוארכות ל-8000 לפנה"ס. היוונים הקדמונים אהבו מרק עדשים כפי שתיאר אריסטופאנס<ref></ref>: 

מרק עדשים מוזכר גם בתנ"ך: בפרק כ"ה בספר בראשית, עשו מוכר את בכורתו תמורת מרק עדשים אדומות ריחני שבושל בידי אחיו יעקב. במסורת היהודית מרק עדשים מוגש בעת ניחום אבלים, צורתה העגולה של העדשה מסמלת את מעגל החיים.<ref></ref> על פי רש"י, מדובר היה ביום פטירתו של אברהם אבינו וכיוון שיש מנהג לבשל לאבלים בסעודת הבראה מאכלים עגולים המרמזים שגלגל חוזר בעולם, בישל יעקב עדשים אדומות עגולות.
==ואריציות==
מרכיבים נוספים שהמרק כולל לעיתים הם תפוחי אדמה, גזרים, עגבנייה, דלעת, גריסים, סלרי, בצל ופטרוזיליה. תיבול נפוץ הוא שום, עלי דפנה, כמון, שמן זית. את המרק נהוג לקשט בעשבי תיבול קצוצים, או חמאה, שמן זית, שמנת או יוגורט. אל המרק נהוג להוסיף לפני ההגשה קרוטונים או שקדי מרק. מרק עדשים הודי מכיל מגוון תבלינים ארומטיים. במזרח התיכון, נהוג לסחוט לימון משום שלימון מקנה טעם עוקצני שמקל את כבדות המרק.<ref name="vegparadise.com"></ref>
במצרים, המרק נטחן לפני הגשתו ונאכל באופן מסורתי בחורף.<ref></ref><ref></ref>
==ערך תזונתי==
המרק נחשב למרק מזין מאוד, כמקור לאספקת חלבון, סיבים תזונתיים, ברזל ואשלגן.<ref>[http://www.hungrymonster.com/FoodFacts/Food_Facts.cfm?Phrase_vch=Beans&fid=5598 Beans Food Facts, History, Information, Timelines] </ref> היפוקרטס המליץ למטופליו על אכילת עדשים כתרופה למחלות כבד.<ref name="vegparadise.com"/>
==ראו גם==
* דאל

==קישורים חיצוניים==

* 
* 
* [https://www.hashulchan.co.il/topic/מרק-עדשים/ חם בלב: כל הדרכים להכין מרק עדשים מחמם] באתר השולחן

==הערות שוליים==

קטגוריה:מרקים
קטגוריה:מאכלי קטניות
קטגוריה:המטבח המזרח-תיכוני
מרק כתום

מרק כתום (מוכר גם בשם "מרק כתומים") הוא מרק על בסיס ירקות כתומים כגון בטטה, דלעת או גזר. מוצר מרכזי נוסף במרק הוא פעמים רבות תפוח אדמה המסמיך אותו ולעיתים גם קורנפלור או שמנת, המשמשים לאותה מטרה.

המרק עשוי נוזל סמיך משום שמרסקים את הירקות ממנו הוא עשוי לאחר בישולם. תיבול נפוץ הוא אגוז מוסקט. המרק לרוב מוגש חם, יחד עם קרוטונים או שקדי מרק. טעמו העיקרי הוא מתקתק עם מוקרמות עדינה.

בשל מרכיביו עשיר מרק זה בבטא קרוטן ורכיבים דומים נוספים החיוניים לגוף ליצירת ויטמין A. מרכיבים אלו הם המעניקים למרק את צבעו הכתום.

==קישורים חיצוניים==

* 
* 
* 

קטגוריה:מרקי ירקות
חסידות אליק

חסידות אליק הייתה חסידות ווהלינית (כיום באוקראינה). מייסד החסידות היה רבי צבי אריה לנדא. הרבה מהצאצאים של השושלת כיהנו ומכהנים באדמו"רות סטרטין בארץ ישראל ובארצות הברית.

==תולדות החסידות==

מייסד החסידות רבי צבי אריה נולד בי"א בתשרי תק"כ לרבי גדליה לנדא. היה תלמידם של המגיד ממזריטש ושל רבי יחיאל מיכל מזלוטשוב. כיהן כאדמו"ר לאלפים באליק שבווהלין (סמוך לרובנה). חיבר ספר בשם "אור חכמים". נפטר בי"א בתשרי תקע"ב.

בנו יחידו היה רבי יוסף דוד לנדא, חתנו של רבי מרדכי מקרמניץ ובזיווג שני בעלה של אלמנת רבי אברהם מפראהביטש, נכדת רבי דוד לייקס. נפטר בכ"ה בטבת תר"ט.
חתניו של רבי צבי אריה היו רבי פנחס מקולק ובזיווג שני רבי משה מקוריסטשוב.

בניו של רבי יוסף דוד היו: 
*רבי מרדכי, ממלא מקומו של אביו בהנהגת החסידות. נפטר בי"א בחשוון תרמ"ה. רבי מרדכי היה חתנו של רבי שמעון שלמה מסאווראן. בנו הוציא את ספרו "גדולת מרדכי" בוורשה בשנת תרמ"ה. חתנו היה אחיינו רבי שמעון שלמה מטיטשלניק.
**בנו- רבי שמעון שלמה. נולד בשנת תרי"ט. היה חתן דודו רבי משה מטיטשלניק. החל לכהן בשנת תרל"ט. נפטר בצעירותו בכ' בתמוז תרנ"ז. אשתו פריידא החזיקה את חסידיו עד שגדל בנו רבי יוחנן (נקרא על שם אבי סבתו, רבי יוחנן מרחמסטריווקא) והחל לכהן. מחבר הספר 'שקל הקודש'.
***בתו- מרגלית נישאה לרבי יוחנן מסטולין-לוצק. נפטרה בפרונזה ו' באייר תש"ג.
***בנו- רבי אלתר יוסף דוד חתנו של רבי חיים מאנטניא ובזיווג שני של רבי שמואל וינברג מסלונים. נרצח בכ"ט באב תש"ב.
****בנו של רבי אלתר יוסף דוד היה רבי צבי אריה מלוצק. היה חתנו של רבי משה מסוליצא. כיהן בחיי אביו בלוצק. נרצח בשנת תש"א.
***בנו- רבי צבי אריה מאליק-ארצות הברית, חתן רבי יעקב אריה לייב טברסקי מטריסק ובזיווג שני חתן רבי פינחס מלעכוויטש. בשנת תרפ"ד היגר לארצות הברית ושם נפטר בי"א באב תשכ"ו.
*רבי ישראל מדלטין. חותנו של רבי יעקב מדלטין (צאצא של רבי פנחס מקוריץ).
*רבי צבי אריה מפלעשטין (-כ"ח בתשרי תרמ"ד), חתן דודו רבי יצחק מגרנוב, עמו עלה לצפת. 
**רבי אהרן ברנדוויין חתן רבי אברהם מסטרטין, ממנו יצאו אדמו"רי סטרטין. שינה את שם משפחתו לשם משפחתו של חמיו. נפטר בכ"ח בכסלו תרס"ז.
**חתנו רבי מרדכי קצנלבוגן מבילירודקא. 
*חתנו רבי אליקים געץ השני מאוסטרהא.

לאחר מלחמת העולם השנייה נבנתה החצר מחדש בברוקלין על ידי הגה"צ רבי אליעזר יודא מאליק שליט"א אבד"ק אליק.

==ספרי החסידות==
*טל אורות (שני כרכים) - דברי תורתם של אדמו"רי השושלת, ניו יורק תשל"ו. יצא לאור על ידי רבי אהרן יעקב ברנדוויין, האדמו"ר מסטרטין בבורו פארק.
*שקל הקדש - תורת רבי שמעון שלמה מאליק, מכון בית אהרן וישראל, ירושלים תשנ"א.

==לקריאה נוספת==
* יצחק אלפסי, החסידות, תל אביב, הוצאת מעריב, 1977, עמ' 97.

==הערות שוליים==

קטגוריה:יהדות אוקראינה
אליק
ג'ויזה

ג'ויזה (בערבית: الجويزة; 'אגוז קטן') הוא כפר צ'רקסי נטוש במרכז רמת הגולן סמוך ליישוב אלוני הבשן. הכפר הורכב בעיקר מתושבים צ'רקסים מהרי הקווקז שהיגרו בסוף המאה ה-19, אלו מנו 841 תושבים בשנת 1967. קבוצה אתנית נוספת בכפר הייתה היורוקים, שמנו באותה התקופה 264 תושבים. הבתים בכפר נבנו מאבני בזלת עם רעפים על הגגות. בכפר היה בית ספר ומסגד. החוקר הגרמני גוטליב שומאכר שערך סקר ברמת הגולן בין השנים 1884-1885 מציין בספרו "הגולן" על התיישבות הצ'רקסים ברמת הגולן:

==היסטוריה==
ראשיתו של הכפר כנראה בתקופה ההלניסטית או הרומית. קיימות במקום עדויות להתיישבות ביזנטית. הכפר יושב מחדש על ידי מהגרים צ'רקסים אשר הגיעו מהקווקז בשנות ה-70 של המאה ה-19. במלחמת ששת הימים נכבש הכפר על ידי ישראל ובתיו נהרסו. בשנת 1981 הוקם צפונית לחורבות הכפר היישוב אלוני הבשן.

==תמונות==
<gallery>
קובץ:Jwiza1.jpg
קובץ:Jwiza2.jpg
קובץ:Jwiza4.jpg
</gallery>

==ראו גם==
* ההתיישבות הצ'רקסית ברמת הגולן

==קישורים חיצוניים==

==הערות שוליים==

קטגוריה:יישובים צ'רקסיים נטושים ברמת הגולן
כפן מלכותי

כפן מלכותי (שם מדעי: Platalea Regia) הוא מין של עוף במשפחת הכפניים. אורכו 75–80 ס"מ ומשקלו 1.4–2.07 ק"ג. הוא ניזון מסרטנים, רכיכות, דו-חיים, דגים וחרקים. פרט זיהוי ייחודי למיני הכפן הוא המקור הדק שלהם, המסתיים בצורת כף ומכאן שמו. מקור זה מאפשר לכפן לצוד את מזונו ביעילות: הוא פותח את מקורו ומנענע אותו במים מצד לצד. הוא חי בביצות ומקורות מים למיניהם.

כל גופו של הכפן לבן מלבד רגליו השחורות, מקורו וטבעת עינו שגם הם שחורים. רגליו הארוכות מותאמות במיוחד להליכה במים. 

תפוצתו מתפרסת על אוסטרליה, איי שלמה, פפואה גינאה החדשה, ניו זילנד, טסמניה ואינדונזיה. הכפן נדיר מאוד באינדונזיה ונצפה באזור רק שש פעמים. כמו כן נרשמו תצפיות על שיטוטים הרחק מתחום תפוצתו: באזור קלדוניה החדשה.

עונת הרבייה מתרחשת באוקטובר. בזמן זה גדלות נוצות מיוחדות בצבע לבן באזור הראש. הקן מורכב ממקלות בגדלים שונים. הגוזלים בוקעים לאחר 21 ימים של דגירה. בעונת הרבייה הכפנים המלכותיים רגישים מאוד להפרעות.

==קישורים חיצוניים==

* [http://www.mdahlem.net/birds/5/ryspbill.php מידע על כפן מלכותי]
* [http://www.nzbirds.com/birds/spoonbill.html כפן מלכותי], אתר לציפורים ניו זילנדיות
* [http://travelling-australia.info/InfsheetsP/Platalea_regia.html כפן מלכותי], אתר לטיולים באוסטרליה.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי ג'ון גולד
קטגוריה:כפניים
קטגוריה:אוסטרליה: עופות
דוד מילמן

דוד פינחוסוביץ' מילמן (ברוסית: Давид Пинхусович Мильман; 15 בינואר 1912, צ'צ'לניק, ליד ויניצה, רוסיה – 12 ביולי 1982, תל אביב) היה מתמטיקאי סובייטי ומאוחר יותר ישראלי אשר התמחה באנליזה פונקציונלית.

==חייו==
מילמן נולד ב-1912 לפנחס ושרה לבית גלנט בעיירה צ'צ'לניק שליד העיר ויניצה שברוסיה (לימים אוקראינה). אבי אמו, יוסף גלנט, היה רב העיירה, ואביו היה בעל חנות נעליים. מילמן למד עברית בחדר ובבית ספר יסודי אוקראיני עד גיל 14. לאחר מכן למד בבית ספר מקצועי לכימיה ובו פגש את ישראל גלפנד ויחד החלו להתעניין במתמטיקה.

ב-1929 עברה משפחתו לאודסה. מילמן נתקל במשפט פרמה, במגזין שבועי, ומצא לו "הוכחה". בעקבות כך נפגש עם פרופסור באוניברסיטת אודסה וסיפר לו על ההוכחה, ויחד מצאו טעות באותה הוכחה. בעקבות מפגש זה הציע לו הפרופסור ללמוד באוניברסיטה. מילמן התקבל חודש לאחר מכן, ב-1931, לשנה השנייה בלימודי המתמטיקה. הוא סיים תואר ראשון ב-1934. בשל מוצאו החברתי, השלטונות לא הרשו לו להמשיך בלימודיו עד 1937. ב-1938 נשא לאישה את נמו צ'דיקובה, פיזיקאית. לזוג נולדו שלושה בנים, כולם מתמטיקאים.

מילמן קיבל דוקטורט במתמטיקה ב-1939 באוניברסיטת אודסה בהנחיית מרק קריין. קריין ניהל באותה תקופה סמינר באנליזה פונקציונלית ומילמן היה משתתף פעיל בו. נושאי הסמינר היה מגוונים, החל מגאומטריה במרחב בנך, תורת האופרטורים ויישום הבעיות במכניקה ובהנדסה. לאחר מלחמת העולם השנייה נסגר הסמינר.

בשנים 1939-1945 עבד כפרופסור חבר במכון הפוליטכני, ולאחר מכן הצטרף למכון אודסה לתקשורת ועבד שם עד 1974. הוא היה ראש המחלקה למתמטיקה בשנים 1949-1966.

בשנת 1973 עלה לישראל עם משפחתו, והוצעה לו משרה באוניברסיטת תל אביב. הוא שלט בעברית ולימד שם בשמונה השנים הבאות עד למותו ב-1982.

מילמן ייסד שושלת מתמטית. בניו הם ויטלי מילמן (פרופסור מן המניין באוניברסיטת תל אביב), פייר מילמן (פרופסור מן המניין באוניברסיטת טורונטו) וולדימיר מילמן (עוסק במדעי המחשב ברוסיה). נכדו, בנו של ויטלי, הוא עמנואל מילמן (מרצה בכיר בטכניון).

==עבודה מחקרית==
מילמן היה אחת מדמויות המפתח בבית הספר הסובייטי באנליזה פונקציונלית. הוא ידוע בזכות פיתוח שיטות אנליזה פונקציונלית ובפרט בתורת אופרטורים עם בעיות ממתמטיקה פיזיקלית (משוואות דיפרנציאליות ואופני תנודה). על שמו נקראים משפט קריין-מילמן ומשפט מילמן-פטיס.

==לקריאה נוספת==
<div style="direction: ltr;">
I. Gohberg, M. S. Livšic, I. Piatetski-Shapiro (January 1986). "David Milman (1912–1982)". Integral Equations and Operator Theory (Birkhäuser Basel) 9 (1): ii. 
</div>

==קישורים חיצוניים==

קטגוריה:מתמטיקאים יהודים אוקראינים
קטגוריה:מתמטיקאים ישראלים
קטגוריה:מתמטיקאים סובייטים
קטגוריה:סגל אוניברסיטת תל אביב: מתמטיקה ומדעי המחשב
קטגוריה:ישראלים ילידי אוקראינה
קטגוריה:בוגרי אוניברסיטת אודסה
קטגוריה:עולים בשנות ה-1970
קטגוריה:ישראלים שנולדו ב-1912
קטגוריה:ישראלים שנפטרו ב-1982
שניאור זלמן גוראריה

הרב שניאור זלמן גוראריה (כ"ה בכסלו תרע"ב, 16 בדצמבר 1911 - א' בתשרי תשס"ד, 2004) היה חבר בהנהלות הוצאת ספרים קה"ת, ישיבת תומכי תמימים ליובאוויטש המרכזית ואגודת חסידי חב"ד העולמית, מייסד וחבר בוועד רבני ליובאוויטש הכללי וסמנכ"ל אגודת הרבנים בארצות הברית וקנדה.

היה חסיד בולט של האדמו"ר הריי"צ מחסידות חב"ד ושל ממשיכו, רבי מנחם מנדל שניאורסון. 

==קורות חייו==
נולד לנתן ואסתר גוראריה בעיר קרמנצ'וג,
בשנת 1919 הגיעה משפחתו לחצר האדמו"ר הרש"ב מחב"ד. עקב המהפכה הבולשביקית נאלץ אביו להמיר את כל רכושו לכסף מזומן אך הכסף נשדד, לאחר תקופה נפטר אביו. האדמו"ר אימצו והחל לחנכו כבנו. כשעבר הרבי ללנינגרד מינה את החסיד מאיר שמחה חן לדאוג לחינוכו לאחר שלא נמצא לו מורה מתאים החליט חן להכניסו לישיבת תומכי תמימים בנעוול אך נתקל בהתנגדות מהנהלת הישיבה שסרבה לקבלו מפני גילו הצעיר, הרבי שלח את מזכירו יחזקאל פייגין לישיבה וזה דאג להכניסו לישיבה.

ב-1931 נשלח לישיבות ליטאיות על מנת לגרום לבחורים ללמוד חסידות ולהכניסם לחסידות חב"ד, בין השאר ביקר בישיבות מיר, פונוביץ' וקמניץ. בשנים שלאחר מכן כיהן כר"מ בישיבת תומכי תמימים בורשא, כן עסק בהוצאת קובץ "התמים".

ב-1939 היה יחד עם האדמו"ר הריי"צ בורשא, משם נמלט לאחר פרוץ מלחמת העולם השנייה לניו יורק יחד עם כלתו חוה, בתו של האדמו"ר מקופישניץ רבי אברהם יהושע השיל, שם נישאו. לאחר בואו של הרבי לניו יורק, החל לפקוד מדי יום את בית מדרשו ואת הישיבה והחל לשמש בה כר"מ ולאחר תקופה מונה למנהל הישיבה.

עקב קשיים כלכליים החל לעסוק בליטוש יהלומים, לאחר מכן החל לעסוק בתחומי מסחר שונים ועד מהרה התעשר.

גם לאחר פטירת רבי יוסף יצחק, ומינויו של רבי מנחם מנדל שניאורסון, נשאר הרב גוראריה בן בית אצל הרבי, בין השאר הטיל עליו הרבי להיות אחראי על בריאותה של אשתו, הרבנית חיה מושקא שניאורסון. כן, התעסק הרב גוראריה באכלוס שכונת קראון הייטס בחסידי חב"ד.

בשנת תשמ"ה (1985) מונה על ידי הרבי לחבר בהנהלת אגודת חסידי חב"ד העולמית. בצוואה שכתב הרבי בשנת תשמ"ח בה הורה על מנהלי המוסדות במצב של אחר פטירתו, הוא מופיע כחבר ההנהלה הראשית של אגודת חסידי חב"ד העולמית יחד עם הרב חיים מרדכי אייזיק חודקוב והרב דוד רסקין. על עותק הצוואה הקיים לא הופיעה חתימה, מה שעורר דיון לאחר פטירת הרבי האם הרבי אכן רצה בצורה סופית שהתפקידים יהיו בצוואה זו או שהיא הייתה טיוטה בלבד שבסופו של דבר לא אושרה. 

כל ימיו סבל מכליותיו וכן ממחלות לב, בערב ראש השנה תשס"ד, עלה לאוהל חב"ד לובביץ', וקיבל שם התקף לב, נפטר למחרת בבית החולים, הוא נקבר בניו יורק בבית הקברות מונטיפיורי בחלקת אגודת חסידי חב"ד על יד אוהל חב"ד לובביץ'.

בן דודו הוא הרב שמריהו גוראריה, חתנו של האדמו"ר הריי"צ.

==לקריאה נוספת==
*בכל ביתי נאמן הוא מאת יוסי אליטוב ובנימין ליפקין, 2011.

קטגוריה:חסידי חב"ד
שניאור זלמן
קטגוריה:קראון הייטס: אישים
קטגוריה:משפחת השיל
קטגוריה:יהודים הקבורים בבית הקברות מונטיפיורי
קטגוריה:בוגרי רשת ישיבות תומכי תמימים
מפלגת א-נור

מפלגת א-נור (בערבית: حزب انور, בתרגום לעברית: מפלגת האור) היא מפלגה אסלאמיסטית-סלפית מצרית אשר נוסדה רשמית בשנת 2011 בעקבות ההפיכה במצרים ואיגדה קבוצות אסלאמיות קיצוניות שעד שינויי המשטר והחקיקה במצרים, הייתה פעילותן הפוליטית אסורה, והן התמקדו בפעולות צדקה ורווחה.

המפלגה זכתה להישג מפתיע בבחירות הראשונות לפרלמנט שבהן השתתפה, והייתה שנייה במספר הקולות שקיבלה רק למפלגת החירות והצדק, הזרוע הפוליטית של האחים המוסלמים.

==אידאולוגיה==
מנהיגי המפלגה דוגלים באסכולה הסלפית של האסלאם, קרי אי-קבלה של חידושים בתוך האסלאם וחזרה לאסלאם המקורי אשר שרר בתקופת הנביא מוחמד.

==קישורים חיצוניים==
* 
* [https://web.archive.org/web/20111205172548/http://www.nour4egypt.com/ אתר המפלגה]

קטגוריה:קצרמר אסלאם
קטגוריה:מפלגות אסלאמיות
א-נור
קטגוריה:מצרים: מפלגות שמרניות
קטגוריה:ההפיכה במצרים (2013)
קטגוריה:מפלגות שהוקמו ב-2011
סנטה מריה סופרה מינרווה

הבזיליקה סנטה מריה סופרה מינרווה (בלטינית: Basilica Sanctae Mariae supra Minervam, באיטלקית: Basilica di Santa Maria sopra Minerva) היא אחת מהכנסיות החשובות והידועות ברומא.

== היסטוריה ==
הכנסייה שוכנת בפיאצה דלה מינרווה ונחשבת לכנסייה היחידה שנבנתה בסגנון גותי ברומא. בתוככי הבזיליקה נמצא קברה של הקדושה קתרינה מסיינה, אשר הוא אתר לעליה לרגל של צליינים מכל רחבי העולם הקתולי. בבזיליקה זו גם התכחש גלילאו גליליי לתיזות המדעיות שלו בשנת 1633.
הבזליקה קיבלה את שמה ("מעל מינרווה") משום שהיא נבנתה מעל מקדש לאלה מינרווה. הבזיליקה ממוקמת בקרבת הפנתאון ברומא.
המסדר הדומניקני החל בבניית הבזיליקה בשנת 1280. בשנת 1431 התכנסה בה הקונקלווה שבה נבחר האפיפיור אוגניו הרביעי. בשנת 1447 התכנסה שוב הקונקלווה בבזיליקה ובחרה לתפקיד את האפיפיור ניקולאוס החמישי.

ברחבת הכניסה לבזיליקה ממוקם אחד הפסלים הנודעים ביותר ברומא, מעשה ידיו של ג'ובאני לורנצו ברניני משנת 1667; פסל של פיל ומעליו אובליסק מצרי, מהנמוכים ביותר הממוקמים ברומא.
בתוך הבזיליקה נמצאים קבריהם של מספר אפיפיורים: לאו העשירי, קלמנס השביעי (אשר מצבות הקבר שלהם הן מעשה ידיו של הפסל ברתולומאו באנדינלי) ואורבנוס השביעי. כן נמצא שם קברו של הצייר פרה אנג'ליקו. על יצירות האמנות הנודעות בבזיליקה נמנות הפרסקאות של קפלה קאראפה שצייר פיליפינו ליפי בשנים 1488-1493, כמו גם פסלו של מיכלאנג'לו "ישו הגואל נושא את הצלב" (1521) הניצב ליד המזבח הראשי.

==קישורים חיצוניים==

* 

קטגוריה:רומא: כנסיות
בריקה

בריקה (בערבית: بريقه) הוא כפר בדרום-מערב סוריה, דרומית ליישוב ביר אל-עג'ם במחוז קוניטרה, כשלושה קילומטרים מזרחית למושב אלוני הבשן וכ-11 ק"מ מהיישוב קוניטרה. הכפר יושב על ידי מהגרים צ'רקסים שהיגרו מהקווקז בשנות ה-70 של המאה ה-19. הבתים בכפר נבנו מאבני בזלת וכיסוי הרעפים על גגות הבתים מזכיר מבנים צ'רקסים מכפרים אחרים ברמת הגולן. הכפר ממוקם על תל בגובה 900 מטרים מעל פני הים.

==היסטוריה==
הכפר נוסד בתקופה ההלניסטית ובשטחו נותרו שרידים מההתיישבות הקדומה כגון עמודים, משקופי דלת מבזלת עם כתוביות באותיות יווניות ומבנה נוסף עם מדרגות המובילות לחדר תת-קרקעי.

במהלך מלחמת ששת הימים השתלט צה"ל על רמת הגולן ובכלל זה על הכפר בריקה, אשר בעקבות המלחמה נעזב מתושביו. ב-1974, כחלק מההסכם הפרדת הכוחות בין ישראל לסוריה שבתום מלחמת יום הכיפורים הוחזר הכפר לסוריה והוא כיום בשטח המפורז.

==בריקה כיום==
אוכלוסיית הכפר מנתה ב-2004 371 תושבים שהם רק חלק מהתושבים שנטשו את הכפר. רוב בני הכפר שנטשו אותו בעקבות המלחמה נותרו בערים אליהן היגרו כגון דמשק וחלב. רוב תושבי הכפר הם צאצאי השבט הקברדיני. עיקר פרנסתם של התושבים הוא בתחום החקלאות והתיירות.

==תמונות==
<gallery>
קובץ:בריקה.jpg
קובץ:בריקה1.jpg
קובץ:בריקה2.jpg
קובץ:בריקה8.jpg
קובץ:בריקה9.jpg
קובץ:בריקה11.jpg
קובץ:בריקה12.jpg
</gallery>
==ראו גם==
* ההתיישבות הצ'רקסית ברמת הגולן

==קישורים חיצוניים==

==הערות שוליים==

קטגוריה:סוריה: יישובים
קטגוריה:רמת הגולן: יישובים
קטגוריה:יישובים שהוקמו ב-1872
הרג פינגווין - נהרגה נזירה

"הרג פינגווין - נהרגה נזירה" הוא קולאז' משנת 1977 מאת הציירת הישראלית מיכל נאמן. הציור הוצג לראשונה בתערוכת היחיד הראשונה של נאמן, שנפתחה ב-23 בדצמבר 1975, ב"גלריה יודפת" בתל אביב. 

הציור "הרג פינגווין - נהרגה נזירה" מבוסס על בדיחה: אופנוען נכנס לבר ושואל אם יש פינגווינים בסביבה. עונים לו: לא, למה? אז הוא עונה: אז הרגתי נזירה. נאמן השתמשה בזיהוי המוטעה מן הבדיחה על מנת לפרוש מגוון של אפשרויות לשוניות לתיאור היחס שבין הפינגווין והנזירה ובין סובייקט פעיל לסביל. הבדיחה, כפי שמדגימה העבודה של נאמן, "מטשטשת עד לאפס את ההבדל בין נזירה-אישה לבין פינגווין, ומתייחסת אל שניהם ברמה האופטית".

דימוי ה"ונטילטור" הופיע בעבודות נוספות של נאמן מאותה תקופה. זהו תצלום של מאוורר תקרה דומם בעל שלושה להבים. מספר פרשנויות ראו במאוורר דימוי היוצר היפוך מגדרי. המאוורר הוא צורה לשונית "זכרית", אולם בין רגליו של אותו מאוורר מופיע "חור שחור המתקשר למיניות נשית". פרשנות אחרת ראתה במאוורר דימוי הנושא עמו אלימות. "מאוורר", כתב אורי דסאו על העבודה, "טומן בחובו גיליוטינה, כשכנפיו מתפקדות כלהבים חדים. אנו עדים לעובדה שהשינוי במעמד המאוורר הוא פונקציה של ההשלכה שלנו, הצופים. אנחנו אלו שהופכים אותו לאלים, שמממשים את פוטנציאל האלימות שלו. בכך אנו גם שותפים בפונקציה שלו, גם חותכים וגם נחתכים".

גרסה נוספת לעבודה - "Was Killed by a Penguin - Killed a Nun" (1975), בה מופיע הטקסט באנגלית, נמצאת באוסף פרטי. בשנת 1994 נרכשה העבודה על ידי מוזיאון תל אביב לאמנות.

==הערות שוליים==

קטגוריה:מיכל נאמן
קטגוריה:ציורים
קטגוריה:ציור ישראלי
קטגוריה:מוזיאון תל אביב לאמנות: יצירות אמנות
קטגוריה:יצירות משנת 1977
רפלקס הקרסול

גיד אכילס ושריר הסוליה
רפלקס הקרסול או רפלקס גיד אכילס הוא החזר גידי המתרחש בעקבות מתיחה מהירה של שריר הסובך השלש ראשי, כאשר גיד אכילס נע כתוצאה של כיווץ השריר, כשכף הרגל במנח התחלתי של כפיפה גבית (לכיוון החלק הגבי של כף הרגל). רפלקס חיובי משמעו הפקת תגובה תנועת כף הרגל לכפיפה כפית (לכיוון החלק של כף הרגל שדורך על הרצפה). 

רפלקס הקרסול בודק את תקינות שורשי העצבים S1,S2, עצב השת (סכיאטי) היוצא מהם ועצב השוקה ההמשכי לו. בדיקת הרפלקס מהווה חלק מן הבדיקה המוטורית בתוך בדיקה נוירולוגית סטנדרטית. 

רפלקס הקרסול עשוי להיות ירוד במצב של תת פעילות של בלוטת התריס או נוירופתיה פריפרית ועשוי להיעלם כליל אצל זקנים ובמקרים של פריצת דיסק ברמת החוליות L5-S1. הרפלקס עשוי להיות מוגבר אצל צעירים וכן במצב של פגיעה בנוירון המוטורי העליון של המסלול הקורטיקו-ספינלי.

ניתן להפיק את הרפלקס בשלוש דרכים: 

# שכיבה חלקית: רגל הנבדק מכופפת ב-90 מעלות בברך והחלק הפנימי של הקרסול פונה לתקרה. הבודק מחזיק את כף הרגל בכפיפה גבית ומכה בגיד אכילס תוך שהוא מתבונן בשריר הסובך.
# שכיבה מלאה: רגל הנבדק ישרה על המיטה. הבודק דוחף את הרגל לכפיפה גבית מאחורי אצבעות הרגלים של הנבדק ומכה באצבעות היד שלו תוך שהוא מתבונן בשריר הסובך.
# ישיבה: הנבדק כורע ברך על כיסא כך שהקרסול עומד באוויר. הבודק מכה ישירות על גיד אכילס.

==קישורים חיצוניים==
* 

הקרסול,רפלקס
אושקובסקויה

נוף טיפוסי באי וראנגל, אזור הכפר אושקובסקויה
אושקובסקויה (ברוסית Ушаковское) הוא כפר נטוש באי וראנגל הנמצא במחוז האוטונומי צ'וקוטקה שבצפון הרחוק הרוסי. הכפר, שהוקם על מנת להראות ריבונות סובייטית באוקיינוס הקרח הצפוני, נקרא על שמו של חוקר הקטבים הסובייטי גיאורגי אושקוב. הכפר הוקם בשנת 1926 באזור בו הטמפרטורות מגיעות לעיתים נדירות אל מעל האפס. תנאי המחיה הקשים גרמו לנטישה סופית של האתר בשנת 2003.

==היסטוריה==
מאמצי התיישבות באזור נעשו החל מהמאה ה-19 על ידי ארצות הברית וקנדה, ונמשכו במאה ה-20 למרות שרוסיה טענה בעלות על האי וראנגל החל משנת 1911. פרוץ מלחמת האזרחים ברוסיה גרמו לעזיבת ניסיונות ההתיישבות למספר שנים. בשנת 1926 הוקם היישוב על ידי משלחת מחקר של גיאורגי אושקוב אשר הביא איתו מספר משפחות ממוצא רוסי וממוצא צ'וקצ'י כדי לייסד יישוב בן כ-60 נפשות. מספר שנים מאוחר יותר, כאשר נראה היה שהיישוב המרוחק מצליח לתפקד, הוקם יישוב קבע נוסף על האי וראנגל כ-30 קילומטר ממערב לאושקובסקויה. היישוב החדש נקרא זביוזדני ודרך עפר נסללה כדי לקשר בין שתי נקודות היישוב. בשנות ה-80 של המאה ה-20 הגיע היישוב אושקובסקויה לשיא גודלו, אוכלוסייתו מנתה כ-200 נפש והוקמו בו מבני ציבור כגון בית ספר, מועדון, סניף דואר, בית חולים, שדה תעופה הכולל מנחת מסוקים ואפילו מוזיאון קטן המוקדש לטבע הייחודי של האזור. 

לאחר פירוק ברית המועצות והשפל הכלכלי אליו נקלעה רוסיה, קטנו במידה משמעותית כמויות האספקה אשר סופקו ליישוב והוא החל לדעוך. תרמה לכך העובדה שגם היישוב השכן זביוזדני ננטש עוד בתקופה הסובייטית. אמנם בזכות מנחת המסוקים שהוקם באושקובסקויה בשנות ה-60 של המאה העשרים עדיין ניתן היה להגיע אליו בקלות יחסית אך בשנת 1997 הוחלט להעביר את כל תושבי היישוב לעיירה מיס שמידטה שממוקמת על חופה של רוסיה היבשתית ובכך נגזר על אושקובסקויה לגווע סופית. התושבת האחרונה של העיירה, וסילינה אלפאון, נהרגה בידי דוב קוטב בשנת 2003 וכך בא הקץ על התיישבות אנושית קבועה באי וראנגל.

בסמוך לכאן ממוקם בסיס כוכב הקוטב של הכוחות המזוינים של הפדרציה הרוסית.

==קישורים חיצוניים==

*[https://web.archive.org/web/20160303175818/http://www.panoramio.com/photo/58021674 תמונות היישוב הנטוש]

==הערות שוליים==

קטגוריה:ערי רפאים
קטגוריה:צ'וקוטקה: גאוגרפיה
קטגוריה:רוסיה: כפרים
קטגוריה:יישובים שהוקמו ב-1926
בחרובקה

בחרובקה (בצ'כית: Becherovka) הוא ליקר עשבים מתוק-מריר שפותח לפני למעלה מ-200 שנה. המשקה משמש כדיז'סטיף ומיוצר בעיר קרלובי וארי שבצ'כיה על ידי החברה המשפחתית של יאן בכר, ששייכת לחברה הצרפתית פרנו ריקאר (Pernod Ricard).

המתכון להכנת המשקה נשמר בסוד וידוע רק לשני אנשים הרוקחים את התמצית המכילה 32 סוגי עשבים בהם זרעי אניס וקינמון. תכולת האלכוהול במשקה היא 38%. הוא מוגש קר בכוס שוט.

יצרן המשקה הראשון היה יוזף ויטוס בכר (1769–1840), סוחר תבלינים, בעל בית מסחר וחובב רקיחת משקאות אלכוהוליים.

==קישורים חיצוניים==

* 

קטגוריה:משקאות אלכוהוליים
קטגוריה:ליקרי עשבים
קטגוריה:דיז'סטיפים
אלרט

אלרט הוא יישוב בטריטוריית נונאווט שבקנדה, על האי אלסמיר. זהו יישוב הקבע הצפוני ביותר על פני כדור הארץ והוא מרוחק 817 קילומטר בלבד מהקוטב הצפוני. שמו של היישוב מנציח את ספינת המלחמה הבריטית Alert אשר הגיעה לאזור לקראת החורף של שנת 1875. על פי מפקד האוכלוסין האחרון, מספר התושבים באלרט הוא כ-60 (62 במפקד האוכלוסין של 2016), כולם ארעיים, המאיישים מספר מתקנים אזרחיים וצבאיים. בין מתקנים אלה אפשר למנות תחנת מחקר מטאורולוגית קנדית, תחנת מעקב אחרי האטמוספירה של האו"ם, בסיס מודיעין אותות של הצבא הקנדי, בית חולים וכן שדה תעופה צבאי שהוא מסלול ההמראה הצפוני בעולם. אלרט ממוקם כ-12 קילומטר מערבית לכף שרידן, על חופו של ים לינקולן הקפוא ובירת טריטוריית נונאווט איקאלואיט ממוקמת במרחק של 2,092 קילומטר ממנו.

התיישבות הקבע הראשונה באזור, לאחר ביקורה של האונייה Alert בשנת 1875, החלה בשנת 1950 כאשר תחנת מחקר הוקמה באזור. בשנת 1958 הצטרף אליה בסיס צבאי. למרות הקשיים הרבים והעלות הגבוהה של קיום יישוב עצמאי כה מרוחק, קיומו חשוב למימוש הריבונות הקנדית באזור, והוא אף זכה לביקור של ראש הממשלה הקנדי סטיבן הארפר בשנת 2006. כחלק ממרוץ הלפיד לקראת אולימפיאדת החורף בוונקובר ב-2010, הלפיד האולימפי הגיע לאלרט בשנת 2009.

באלרט שורר אקלים ארקטי קפוא והיישוב מכוסה שלג כ-11 חודשים בשנה בממוצע. רק ביולי הטמפרטורה הממוצעת היא מעל 0 מעלות צלזיוס (3–4 מעלות צלזיוס), החורף נמשך כמעט שנה שלמה והחודש הקר ביותר הוא פברואר בו הטמפרטורה הממוצעת היא 37 מעלות צלזיוס מתחת לאפס. אלרט הוא יישוב יבש יחסית, וכמות המשקעים השנתית בו עומדת על 153 מילימטר בממוצע. רוב המשקעים יורדים בין יוני לספטמבר, בעיקר בצורת שלג.

הטמפרטורה הגבוהה ביותר שנמדדה באלרט היא 20 מעלות צלזיוס והנמוכה ביותר היא 50 מעלות צלזיוס מתחת לאפס.

אלרט הוא אחד מהיישובים הקרים ביותר בעולם.

== קישורים חיצוניים == 

קטגוריה:ערכים שבהם תבנית בריטניקה אינה מתאימה
קטגוריה:נונאווט: יישובים
קטגוריה:מקומות יישוב נידחים
קטגוריה:יישובים שהוקמו ב-1950